**Sajtóközlemény**

**klímatudatosság és egészségtudatosság az Ízök Fesztiválján**

2020/09/12

A hódmezővásárhelyi Ízök Fesztiválja rendezvénysorozat keretében, 2020. szeptember 12-én délután, a belvárosi sétálóutcában kialakított KLÍMA-PONT-on várták a szakértők a klíma- és egészégvédelem iránt érdeklődőket, akik személyre szabott módon tájékozódhattak a klíma- és egészségtudatos életmód összefüggéseiről. Az esemény a Széchenyi 2020 program keretében Hódmezővásárhely Megyei Jogú Város Önkormányzata gondozásában zajló „Hódmezővásárhelyi klímastratégia” KEHOP-1.2.1-18-2018-00022 projekt klímatudatosságot erősítő szemléletformáló rendezvényeinek sorába illeszkedett.

Hőhullámok okozta szív- és érrendszeri problémák, veseelégtelenség; betegségterjesztő rovarok elszaporodása és allergiás megbetegedések; levegőminőség és légzőszervi betegségek -a mindenkori klímahelyzet egészségünkre gyakorolt hatásairól kevés szó esik a hétköznapokban. A Széchenyi 2020 program keretében Hódmezővásárhely Megyei Jogú Város Önkormányzata gondozásában zajló „Hódmezővásárhelyi klímastratégia” KEHOP-1.2.1-18-2018-00022 projekt révén elkészült klímastratégiai dokumentum azonban mint az életminőségünket alapvetően meghatározó faktorokkal foglalkozik ezekkel a kérdésekkel, A projekt részeként, a klímatudatosságot erősítő szemléletformáló programsorozat következő eseménye az Ízök Fesztiválja programjaihoz kapcsolódott: a belvárosi sétálóutcában kialakított KLÍMA-PONT-on az érdeklődők a klímavédelem és az egészségvédelem összefüggéseivel ismerkedhettek.

Az Ízök Fesztiválja programkínálatának sorában újdonságot jelentett a város klímastratégiáját népszerűsítő KLÍMA-PONT sátor, ahol a látogatók ezúttal a klíma- és egészségtudatos életmóddal kapcsolatos tesztet tölthettek ki, amelynek eredményét meg is beszélhették a jelenlévő szakemberekkel. A gyermekeket kézműves foglalkozással és játékos feladatlapokkal várta a Klíma-Pont csapata.

A klímastratégia megalkotásáért felelős Dipol Csoport vezetője, **dr. Forgó Gábor** szerint örömteli, hogy ezen a városi rendezvényen újabb lehetőség nyílt az elkészült városi klímastratégia egy igen fontos elemének széles körben való bemutatására. A helyi lakosok meglepően nagy érdeklődést mutattak az egészségtudatos életmód és a hétköznapi klímavédelmi megoldások megismerése iránt. Különösen nagy figyelem övezte az egészség- és klímavédelmi tesztet, amelynek eredményét személyre szabottan beszélhették meg a látogatók a Klíma-Pont szakembereivel.

A projektről bővebb információt a www.hodmezovasarhely.hu oldalon olvashatnak.

**További információ kérhető:**

Csirák Dalma

sajtóreferens

Hódmezővásárhely Megyei Jogú Város Polgármesteri Hivatala

6800 Hódmezővásárhely, Kossuth tér 1.

Tel.: 62/530-100 mellék: 225

E-mail: [csirak.dalma@hodmezovasarhely.hu](mailto:csirak.dalma@hodmezovasarhely.hu)